"SETSWANA PUO YA GAE R-3 MOPHATO 1 SETSWANA PUO YA GAE DITLHOKEGO TSA KGWEDITHARO KGWEDITHARO 3 GO KWALA NAKO E E TSHITSINTSWENG YA GO RUTA Bonnye jwa nako:Ura le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo: Dithuto tse di tlhomameng di dirwa gane ka beke mo metsotsong e le 15 Boeletsa popo ya ditlhakannye mme o tswelele ka go ruta ditlhakakgolo le dinomore. Supa sekgala se se nepagetseng fa gare ga ditlhaka mo lefokong le mafoko mo dipolelong. • Tshwara phensele le kheraeyone ka nepagalo • Bopa ditlhakannye ka nepagalo go ya ka bogolo le seemo, ke gore, o simolole le go feleletsa mo o tshwanetseng teng ka go itirisa • Bopa ditlhakakgolo tse di tlhagelelang kgapetsakgapetsa ka nepagalo (sk. B,D,F,G,S,K,P,T,R, le N) • Bopa dinomore ka nepagalo • Kopolola le go kwala mafoko o tlogele sekgala kgotsa diphatlha tse di nepagetseng Go kwala ka kopanelo, ditlhopha le ka nosi Dinako tsa go kwala tsa barutwana botlhe/ ditlhopha tse dinnye/ morutwana ka nosi di tshwanetse go nna gararo ka beke mme di tsaya metsotso e le 15, go agelelwa le go golaganngwa le puisokaelo, dipuisano le maitemogelo. Supa thulaganyo ya go kwala (ditlhangwa tsa ntlha, go kwala, go phasalatso/tlhagiso le go tselaganya) ka nako ya go kwala ka kopanelo. Dira sekao sa tiriso e e siameng ya matshwao a puiso le go kwala ka pakapheti. Neela barutwana ba ba santseng ba sa kgone go ikwalela polelo ya dikgang tsa bona tshegetso ya tlaleletso. • Kwala molaetsa mo karateng sk. go romela molaetsa wa keleletso masego • Kwala mafoko go bopa dipolelo o dirise medumo e o e ithutileng le mafoko a a nnang a le teng mo phaposiborutelong • Kwala bonnye dipolelo tse pedi ka dikgang tsa gago kgotsa ka go kwala ka kopanelo o dirise pakapheti • Simolola go dirisa ditlhakakgolo le dikhutlo, go akaretsa le ditlhakakgolo mo maineng • Ka thuso ya morutabana, dirisa maina le maemedi ka nepagalo fa o kwala (monna, mosadi, nna, wena) • Abelana dikakanyo le mafoko mo kgannyeng ya phaposi ka nako ya go kwala ka kopanelo • Kwala le go bontsha polelo e khutshwane ka setlhogo, go nna le seabe mo bukeng ya sekhutlwana sa go buisa • Aga lenaane la mafoko le thanodi ya gago o dirise ditlhaka tse di simololang mafoko a a jaaka ja, fa, nama,boa TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Mokwalo • Tshwara phensele le kheraeyone ka nepagalo Tirwana 1 ya Tlhatlhobo e e tlhomameng: Mokwalo • Bopa ditlhakannye ka nepagalo go ya ka bogolo le seemo,ke gore, o simolole le go feleletsa mo o tshwanetseng teng ka go itirisa • Bopa dinomore ka nepagalo • Kopolola le go kwala mafoko o tlogela sekgala kgotsa diphatlha tse di nepagetseng Tirwana 2 ya Tlhatlhobo e e tlhomameng: Mokwalo • Bopa ditlhakakgolo tse di tlhagelelang kgapetsakgapetsa ka nepagalo • Kopolola le go kwala dipolelo tse dikhutshwane ka nepagalo 70 PEGELO YA PHOLISI YA KHARIKHULAMO LE TLHATLHOBO"